एबीपी न्यूज़ के डिजिटल विंग से वरुण कुमार ने दिया इस्तीफा | No. 1 Indian Media News Portal
एबीपी न्यूज़ के डिजिटल विंग से वरुण कुमार ने दिया इस्तीफा
एबीपी न्यूज़ के डिजिटल विंग में काम कर रहे पत्रकार वरुण कुमार ने संस्थान को अलविदा कह दिया है. बताया जा रहा है कि उन्होंने कुछ व्यक्तिगत कारणों के चलते ये फैसला लिया है. वे अब लखनऊ पहुंच गए हैं जहां से वो खुद का यूट्यूब चैनल शुरू करेंगे.
वरुण की एबीपी न्यूज़ के साथ ये दूसरी पारी थी. इस बार 2017 से लेकर 2019 तक उन्होंने अपनी सेवाएं दीं. इससे पहले 2010 से लेकर 2013 तक भी वे एबीपी न्यूज़ के साथ रहे थे. वे एबीपी न्यूज़ की वेबसाइट की लॉन्चिंग टीम के मेंबर रहे हैं.
इसके बाद 2014 में वे अमर उजाला डिजिटल चले गए थे और 2015 में उन्होंने हिन्दुस्तान के डिजिटल विंग का दामन थाम लिया था. इसके बाद 2017 में कुछ महीनों के लिए उन्होंने यूसी न्यूज़ के लिए भी काम किया था.
17 सालों के पत्रकारिता करियर में वरुण ने 10 साल डिजिटल में बिताए हैं जबकि इससे पहले 7 साल वो रिपोर्टर रहे. उन्होंने न्यूज़-24 और राष्ट्रीय सहारा के लिए रिपोर्टिंग की और कई बड़ी खबरों पर काम किया.
वरुण से उनकी ईमेल digitalindian85@gmail के जरिए संपर्क किया जा सकता है.